CELEX: 52010PC0360
Language: el
Date: 2010-07-05
Title: Πρόταση Εκτελεστικη Απόφαση του Συμβουλίου που επιτρέπει στη Δημοκρατία της Λετονίας να εφαρμόσει μέτρο παρέκκλισης από το άρθρο 287 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας

|

52010PC0360

 Πρόταση Εκτελεστικη Απόφαση του Συμβουλίου που επιτρέπει στη Δημοκρατία της Λετονίας να εφαρμόσει μέτρο παρέκκλισης από το άρθρο 287 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας  /* COM/2010/0360 τελικό - NLE 2010/0193 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 5.7.2010COM(2010)360 τελικό2010/0193 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στη Δημοκρατία της Λετονίας να εφαρμόσει μέτρο παρέκκλισης από το άρθρο 287 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίαςΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Σύμφωνα με το άρθρο 395 παράγραφος 1 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (εφεξής «οδηγία ΦΠΑ»), το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα παρέκκλισης από τις διατάξεις της εν λόγω οδηγίας για λόγους απλούστευσης της διαδικασίας είσπραξης του ΦΠΑ ή για λόγους πρόληψης ορισμένων τύπων φοροδιαφυγής ή φοροαποφυγής. Με επιστολή που πρωτοκολλήθηκε στις 17 Φεβρουαρίου 2010 στη Γενική Γραμματεία της Επιτροπής, η Λετονία ζήτησε την άδεια να απαλλάσσει τους υποκείμενους στον φόρο των οποίων ο ετήσιος κύκλος εργασιών δεν υπερβαίνει τις 50 000 EUR. Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 4ης Μαΐου 2010, σχετικά με το αίτημα που υπέβαλε η Λετονία. Με επιστολή της 7ης Μαΐου 2010, η Επιτροπή γνωστοποίησε στη Λετονία ότι διέθετε όλες τις απαραίτητες πληροφορίες για την εξέταση του αιτήματος. |120 | Γενικό πλαίσιο Το κεφάλαιο 1 του τίτλου XII της οδηγίας ΦΠΑ παρέχει στα κράτη μέλη τη δυνατότητα να εφαρμόζουν ειδικά καθεστώτα για τις μικρές επιχειρήσεις, καθώς και τη δυνατότητα να απαλλάσσουν τους υποκείμενους στον φόρο μέχρι έναν ορισμένο ετήσιο κύκλο εργασιών. Η απαλλαγή σημαίνει ότι ο υποκείμενος στον φόρο δεν πρέπει να επιβάλλει ΦΠΑ στις παραδόσεις που πραγματοποιεί και, επομένως, δεν έχει δικαίωμα έκπτωσης του ΦΠΑ επί των εισροών του. Το ανώτατο αυτό όριο ετήσιου κύκλου εργασιών διαφέρει ανάλογα με το κράτος μέλος, ιδίως σε συνάρτηση με την ημερομηνία προσχώρησής του. Για τα κράτη μέλη που προσχώρησαν μετά την 1η Ιανουαρίου 1978, στο άρθρο 287 της οδηγίας ΦΠΑ καθορίζεται όριο ετήσιου κύκλου εργασιών. Το όριο για τη Λετονία καθορίστηκε σε 17 200 EUR τα οποία αντιστοιχούν σε 10 000 LVL, με βάση τον συντελεστή μετατροπής της ημερομηνίας προσχώρησής της (άρθρο 287 παράγραφος 10 της οδηγίας ΦΠΑ). Η αίτηση παρέκκλισης της Λετονίας αποσκοπεί στην απλούστευση του συστήματος ΦΠΑ για τις μικρές επιχειρήσεις με τη θέσπιση του μέτρου απλούστευσης για τους υποκείμενους στον φόρο των οποίων ο ετήσιος κύκλος εργασιών δεν υπερβαίνει τις 50 000 EUR. Το μέτρο αυτό θα μειώσει σημαντικά την επιβάρυνση των επιχειρήσεων που πληρούν τις προϋποθέσεις γι’ αυτό το καθεστώς και θα τις απαλλάξει από πολλές υποχρεώσεις ΦΠΑ που έχουν στο πλαίσιο του κανονικού καθεστώτος ΦΠΑ. Το καθεστώς αυτό θα είναι προαιρετικό για τους υποκείμενους στον φόρο και, εάν αυξηθεί το όριο, η Λετονία αναμένει ότι το 60% των υποκείμενων στον φόρο που πληρούν τις προϋποθέσεις (32 494 υποκείμενοι στον φόρο το 2008) θα κάνουν χρήση του μέτρου απλούστευσης. Από έρευνα που πραγματοποίησε η Λετονία σε δηλώσεις ΦΠΑ επιχειρήσεων των οποίων ο κύκλος εργασιών δεν υπερβαίνει το προβλεπόμενο όριο προέκυψε ότι το καθαρό ποσό του ΦΠΑ που καταβάλλεται στον εθνικό προϋπολογισμό από τις εν λόγω επιχειρήσεις είναι αρνητικός αριθμός. Συνεπώς, το προτεινόμενο μέτρο δεν θα έχει σχεδόν καμία επίπτωση στο συνολικό ποσό των εσόδων ΦΠΑ που συλλέγονται στο στάδιο της τελικής κατανάλωσης. Η παρέκκλιση θα ισχύει έως τις 31 Δεκεμβρίου 2013 ή έως την έναρξη ισχύος μιας οδηγίας για το όριο ετήσιου κύκλου εργασιών κάτω από το οποίο οι υποκείμενοι στον φόρο θα μπορούν να απαλλάσσονται από τον ΦΠΑ. |130 | Ισχύουσες διατάξεις στον τομέα της πρότασης Το 2004 η Επιτροπή υπέβαλε πρόταση να αυξηθεί σε 100 000 EUR το όριο ετήσιου κύκλου εργασιών που ίσχυε για τα κράτη μέλη (COM(2004) 728 τελικό) σχετικά με την απαλλαγή από τον ΦΠΑ των υποκείμενων στον φόρο. |141 | Συνοχή με τις υπόλοιπες πολιτικές και στόχους της Ένωσης Άνευ αντικειμένου. |Διαβούλευση με τα ενδιαφερόμενα μέρη και εκτίμηση επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Συγκέντρωση και χρήση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση επιπτώσεων Στόχος της απόφασης είναι η θέσπιση ενός μέτρου απλοποίησης το οποίο καταργεί πολλές υποχρεώσεις όσον αφορά τον ΦΠΑ για τις επιχειρήσεις των οποίων ο ετήσιος κύκλος εργασιών δεν υπερβαίνει τις 50 000 EUR και, συνεπώς, έχει δυνητικά θετικές επιπτώσεις. Λόγω του περιορισμένου πεδίου εφαρμογής της παρέκκλισης και της περιορισμένης χρονικής εφαρμογής της, οι επιπτώσεις θα είναι ούτως ή άλλως περιορισμένες. |Νομικά στοιχεία της πρότασης |305 | Συνοπτική παρουσίαση της προτεινόμενης δράσης Σκοπός της πρότασης είναι να επιτραπεί στη Λετονία να εφαρμόσει μέτρο παρέκκλισης από την οδηγία 2006/112/EΚ όσον αφορά τη θέσπιση μέτρου απλούστευσης για τις επιχειρήσεις των οποίων ο ετήσιος κύκλος εργασιών δεν υπερβαίνει τις 50 000 EUR. |310 | Νομική βάση Άρθρο 395 της οδηγίας 2006/112/ΕΚ για τον ΦΠΑ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας. |329 | Αρχή της επικουρικότητας Η πρόταση υπάγεται στην αποκλειστική αρμοδιότητα της ΕΕ. Ως εκ τούτου δεν εφαρμόζεται η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(λόγους). |331 | Η απόφαση αφορά άδεια που χορηγείται σε κράτος μέλος κατόπιν αιτήματός του και δεν αποτελεί υποχρέωση. |332 | Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των μέσων |341 | Προτεινόμενα μέσα: Απόφαση. |342 | Άλλα μέσα δεν ενδείκνυνται για τον(τους) ακόλουθο(ακόλουθους) λόγο(λόγους). Βάσει του άρθρου 395 της οδηγίας ΦΠΑ 2006/112/ΕΚ σχετικά με το κοινό σύστημα φόρου προστιθέμενης αξίας, η παρέκκλιση από τους κοινούς κανόνες ΦΠΑ είναι δυνατή με την έγκριση του Συμβουλίου το οποίο αποφασίζει ομόφωνα κατόπιν προτάσεως της Επιτροπής. Συνεπώς, η απόφαση του Συμβουλίου είναι το πλέον κατάλληλο μέσο δεδομένου ότι μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |409 | Η πρόταση δεν έχει επιπτώσεις στον προϋπολογισμό της Ένωσης. |Πρόσθετες πληροφορίες |Ρήτρα επανεξέτασης / αναθεώρησης / λήξης ισχύος |533 | Η πρόταση περιλαμβάνει ρήτρα λήξης ισχύος. |E-3141 |2010/0193 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στη Δημοκρατία της Λετονίας να εφαρμόσει μέτρο παρέκκλισης από το άρθρο 287 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθεμένης αξίας[1], και ιδίως το άρθρο 395 παράγραφος 1,την πρόταση της Επιτροπής,Εκτιμώντας τα ακόλουθα:1.  Με επιστολή που πρωτοκολλήθηκε στη Γενική Γραμματεία της Επιτροπής στις 17 Φεβρουαρίου 2010, η Λετονία ζήτησε την άδεια να εφαρμόσει μέτρο παρέκκλισης από το άρθρο 287 παράγραφος 10 της οδηγίας 2006/112/ΕΚ προκειμένου να απαλλάσσει από τον ΦΠΑ τους υποκείμενους στον φόρο των οποίων ο ετήσιος κύκλος εργασιών δεν υπερβαίνει τις 50 000 EUR. Το μέτρο αυτό θα απαλλάξει τους εν λόγω υποκείμενους στον φόρο από ορισμένες ή από όλες τις υποχρεώσεις όσον αφορά τον ΦΠΑ οι οποίες αναφέρονται στα κεφάλαια 2 έως 6 του τίτλου XI της οδηγίας ΦΠΑ.2.  Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 4ης Μαΐου 2010, σχετικά με το αίτημα που υπέβαλε η Λετονία. Με επιστολή της 7ης Μαΐου 2010, η Επιτροπή γνωστοποίησε στη Λετονία ότι διέθετε όλες τις απαραίτητες πληροφορίες για την εξέταση του αιτήματος.3.  Τα κράτη μέλη μπορούν ήδη να εφαρμόζουν ένα ειδικό καθεστώς για τις μικρές επιχειρήσεις δυνάμει του τίτλου XII της οδηγίας ΦΠΑ. Το μέτρο αυτό παρεκκλίνει από τον τίτλο XII της οδηγίας ΦΠΑ μόνο ως προς το ότι το όριο ετήσιου κύκλου εργασιών του υποκείμενου στον φόρο για το καθεστώς είναι υψηλότερο από αυτό που επιτρέπεται επί του παρόντος για τη Λετονία δυνάμει του άρθρου 287 παράγραφος 10 της οδηγίας 2006/112/EΟΚ, το οποίο είναι 17 200 EUR.4.  Ένα υψηλότερο όριο μπορεί να μειώσει σημαντικά τις υποχρεώσεις όσον αφορά τον ΦΠΑ των μικρότερων επιχειρήσεων, αλλά δεδομένου ότι είναι προαιρετικό για τους υποκείμενους στο φόρο, επιτρέπει στις επιχειρήσεις να επιλέξουν το κανονικό καθεστώς ΦΠΑ.5.  Η Επιτροπή έχει συμπεριλάβει στην πρόταση οδηγίας για την απλούστευση των υποχρεώσεων που απορρέουν από τον φόρο προστιθεμένης αξίας, της 29ης Οκτωβρίου 2004[2], διατάξεις που έχουν ως στόχο να παράσχουν τη δυνατότητα στα κράτη μέλη να καθορίζουν το ανώτατο όριο του ετήσιου κύκλου εργασιών για το καθεστώς απαλλαγής από τον ΦΠΑ μέχρι ποσό 100 000 EUR ή το αντίστοιχο ποσό σε εθνικό νόμισμα, με τη δυνατότητα να ενημερώνεται ετησίως αυτό το ποσό. Το αίτημα που υπέβαλε η Λετονία είναι σύμφωνο με την παρούσα πρόταση.6.  Το μέτρο παρέκκλισης δεν έχει καμία επίπτωση στους ιδίους πόρους των Ευρωπαϊκών Κοινοτήτων που προέρχονται από τον φόρο προστιθέμενης αξίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 287 παράγραφος 10 της οδηγίας 2006/112/ΕΚ, η Δημοκρατία της Λετονίας μπορεί να παράσχει απαλλαγή από τον ΦΠΑ στους υποκείμενους σ’ αυτόν των οποίων ο ετήσιος κύκλος εργασιών δεν υπερβαίνει το αντίστοιχο ποσό των 50 000 EUR σε εθνικό νόμισμα, με βάση τον συντελεστή μετατροπής της ημερομηνίας προσχώρησής της.Άρθρο 2Η παρούσα άδεια λήγει την ημερομηνία έναρξης ισχύος οδηγίας για την τροποποίηση των ανώτατων ποσών του ετήσιου κύκλου εργασιών κάτω από τα οποία οι υποκείμενοι στον φόρο μπορούν να τύχουν απαλλαγής ΦΠΑ ή στις 31 Δεκεμβρίου 2013, ανάλογα με το ποια από τις δύο ημερομηνίες προηγείται.Άρθρο 3Η παρούσα απόφαση απευθύνεται στη Δημοκρατία της Λετονίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.[2] COM(2004) 728 τελικό (ΕΕ C 24 της 29.01.2005, σ. 8).